วันจันทร์ที่ 19 ธันวาคม 2565
รมช.สุนทร เปิดงานดินโลกปี 2565 จ.สมุทรปราการ ภายใต้หัวข้อ “Soils, where food begins: อาหาร ก่อกำเนิด เกิดจากดิน”
รมช.สุนทร เปิดงานดินโลกปี 2565 จ.สมุทรปราการ ภายใต้หัวข้อ “Soils, where food begins: อาหาร ก่อกำเนิด เกิดจากดิน” สร้างความสำคัญต่อการอนุรักษ์และพัฒนาทรัพยากรดินที่ดี นำไปสู่ความมั่นคงของพี่น้องเกษตรกร
เมื่อวันจันทร์ที่ 19 ธันวาคม 2565 ณ สถานีพัฒนาที่ดินสมุทรปราการ อำเภอบางพลี จังหวัดสมุทรปราการ นายสุนทร ปานแสงทอง รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานเปิดงานวันดินโลก จังหวัดสมุทรปราการ ปี2565 “Soils, where food begins:อาหาร ก่อกำเนิด เกิดจากดิน” โดยมี นายเศรษฐเกียรติกระจ่างวงษ์ รองปลัดกระทรวงเกษตรและสหกรณ์ นายปราโมทย์ ยาใจอธิบดีกรมพัฒนาที่ดิน นายวิณะโรจน์ ทรัพย์ส่งสุข เลขาธิการสำนักงานการปฏิรูปที่ดินเพื่อเกษตรกรรม นายสุพิศ พิทักษ์ธรรม รองอธิบดีกรมฝนหลวงและการบินเกษตร พร้อมหน่วยงานที่เกี่ยวข้องเข้าร่วมว่าตามที่สหภาพวิทยาศาสตร์ทางดินนานาชาติ ได้ทูลเกล้าทูลกระหม่อมถวายรางวัล“นักวิทยาศาสตร์ดินเพื่อมนุษยธรรม” แด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่16เมษายน2555เพื่อยกย่องพระเกียรติคุณ และพระอัจฉริยภาพที่ทรงศึกษา ค้นคว้าวิธีการจัดการดิน แก้ไขปัญหาทรัพยากรดิน นำมาซึ่งความเป็นอยู่ที่ดีของพสกนิกร และเป็นแบบอย่างการพัฒนาทรัพยากรดินของโลก ต่อมาในปี2556 การประชุมสมัชชาสหประชาชาติ สมัยสามัญที่68มีมติรับรองให้วันที่5ธันวาคม ของทุกปีเป็น“วันดินโลก” (World Soil Day)โดยประเทศสมาชิกองค์การสหประชาชาติกว่า100ประเทศได้ร่วมกันจัดกิจกรรม เพื่อสร้างความตระหนักถึงความสำคัญของทรัพยากรดิน และในปี2565สมัชชาความร่วมมือทรัพยากรดินโลก ได้กำหนดจัดงานในหัวข้อ “Soils, where food begins”อาหาร ก่อกำเนิด เกิดจากดิน โดยให้ความสำคัญของการสร้างสุขภาพดินที่ดี ซึ่งจะส่งผลถึงความมั่นคงและปลอดภัยทางอาหาร และสิ่งแวดล้อมที่ดีตามแนวคิดOne Healthซึ่งหมายถึง การพัฒนาสุขภาพคน สัตว์ และสิ่งแวดล้อมที่มีความเกี่ยวข้อง และเชื่อมโยงเป็นหนึ่งเดียวกัน ให้มีสุขภาพที่ดีแบบองค์รวม ภายใต้เป้าหมายการพัฒนาความมั่นคงทางอาหารอย่างยั่งยืน
“ในวันที่5ธันวาคมของทุกปี กระทรวงเกษตรและสหกรณ์ โดยกรมพัฒนาที่ดินพร้อมทั้งสถานีพัฒนาที่ดินทั้ง77จังหวัดทั่วประเทศจะร่วมจัดงานวันดินโลก เพื่อถวายสดุดีและเทิดพระเกียรติ ในฐานะทรงเป็น “นักวิทยาศาสตร์ดินเพื่อมนุษยธรรม” พระองค์แรกและพระองค์เดียวของโลก พระองค์ทรงบำเพ็ญ พระราชกรณียกิจด้านการจัดการทรัพยากรดิน และน้ำ จนเป็นรากฐานการผลิตที่มั่นคงของเกษตรกร นอกจากนี้ทรงศึกษา และพัฒนาด้านการจัดการดิน ด้วยวิธีการเรียบง่ายและประหยัดที่เกษตรกรสามารถนำไปปฏิบัติเองได้ จวบจนรัชสมัยพระบาทสมเด็จพระปรเมนทรรามาธิบดีศรีสินทร มหาวชิราลงกรณพระวชิรเกล้าเจ้าอยู่หัว ทรงสืบสาน รักษาและต่อยอด พระราชปณิธานและแนวพระราชดำริการทรงงานของพระบรมราชชนกอย่างต่อเนื่อง ผลที่เกิดขึ้นนั้น ล้วนแต่นำประโยชน์สุขมาสู่พสกนิกรชาวไทย กระทรวงเกษตรฯ ขอยืนยันเจตนารมณ์ในการสืบสานพระราชปณิธาน น้อมนำพระราชดำริ เป็นแนวทางในการอนุรักษ์และพัฒนาทรัพยากรดิน ทำให้เกษตรกรมีความมั่นคงมีคุณภาพชีวิตที่ดี สามารถดำรงชีวิตได้อย่างมีเกียรติและศักดิ์ศรี และมุ่งสู่การบรรลุเป้าหมายการพัฒนาที่ยั่งยืน ในเรื่องทรัพยากรดินและสิ่งแวดล้อม ความปลอดภัยและความมั่นคงทางอาหาร เพื่อขจัดความหิวโหยให้หมดไป” รมช.สุนทร กล่าว
ด้านนายปราโมทย์ ยาใจ อธิบดีกรมพัฒนาที่ดิน กล่าวเพิ่มเติมว่า สำหรับงานวันดินโลกในปีนี้ กำหนดจัดทุกจังหวัดทั่วประเทศในเดือนธันวาคม2565โดยมีวัตถุประสงค์1)เพื่อน้อมรำลึกถึงพระมหากรุณาธิคุณพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร และเผยแพร่พระราชกรณียกิจด้านการพัฒนาทรัพยากรดินเพื่อการเกษตร2)เพื่อสร้างการรับรู้ และความเข้าใจถึงความสำคัญของวันดินโลก และความสำคัญของทรัพยากรดินที่เป็นแหล่งผลิตอาหารที่สำคัญสำหรับประชากรโลก และ3)เพื่อสร้างการมีส่วนร่วมของทุกภาคส่วน ในการดูแลรักษาทรัพยากรดินอย่างยั่งยืนโดยกิจกรรมภายในงานจะประกอบด้วย การแสดงนิทรรศการเฉลิมพระเกียรติ นิทรรศการด้านการพัฒนาที่ดินในรูปแบบต่าง ๆ ของจังหวัดสมุทรปราการ รวมถึงนิทรรศการบูรณาการด้านการเกษตรของหน่วยงานในสังกัดกระทรวงเกษตรฯ และผู้เข้าร่วมงานในวันนี้ ประกอบด้วย ผู้แทนจากหน่วยงานราชการ ผู้นำชุมชน หมอดินอาสา นักเรียน เกษตรกร ประชาชนทั่วไปและภาคเอกชน จำนวน250รายด้วย